Da personale og elever på Hedegårdsskolen på Nordens Allé i Brønderslev mødte ind til første time onsdag morgen, var det til en både kold og computertom bygning. I løbet af natten havde indbrugstyve knus ruden i en dør til skolen og havde fundet vej til it-lokalet. Herfra havde de stjålet et sted mellem 20 og 30 bærbare computere af mærket Dell. Ifølge Nordjyllands Politi havde tyvene forsøgt forsøgt at bryde døren op ved at bruge en skruetrækker. Men det havde de ikke haft meget held med, og derfor var ruden blevet knus. Skulle nogen have set eller vide noget om nattens indbrud, hører Nordjyllands Politi meget gerne om det. Man kan ringe på telefon 114.

Opsummering:
20-30 bærbare computere er i nattens løb forsvundet fra Hedegårdsskolen i Brønderslev.